चिलकहर। गड़वार थाना क्षेत्र के बलेसरा चट्टी पर यादव और हरिजन बस्ती के लोगों में पुरानी रंजिश को लेकर जमकर मारपीट होे गई। इसमें करीब एक घंटे तक चले लाठी, डंडे और ईंट, पत्थर की चपेट में आकर दोनों पक्ष के दो दर्जन से अधिक लोग जख्मी हो गए। मारपीट की जानकारी होते ही चार थानों की पुलिस घटनास्थल पर पहुंची और हल्का लाठीचार्ज कर मामले को शांत कराया। पुलिस ने सभी घायलों को इलाज के लिए प्राथमिक स्वास्थ्य केंद्र बछईपुर में भर्ती कराया।